Author: יואל

@53בעזרת השם יתברך שמו בזכות התנא האלקי רבן שמעון בר יוחאי זיע"א
@01ספר 
@01זוהר תורה 
@58פרשת נח@60 
@02זוהר חלק א' פרשת נח - דף נ"ט עמוד ב'
@52א. נח למטה כדמיון שלמעלה
@00"אֵלֶּה @06תּוֹלְדֹת נֹחַ".@07 אמר רבי אלעזר: למדנו בכל מקום שכתוב אלה פסל את הראשונים. בוא וראה נח למטה בבחינת יסוד הקודש היה. כעין שלמעלה@30 ועל כן נקרא איש האדמה. וסוד למדנו בזה שהרי נח נצרך לתיבה. להתחבר בה ולקים זרע של הבל. שכתוב: @06"לְחַיּוֹת זֶרַע וגו'".@07 מה זאת תיבה. היינו ארון הברית@30 ונח והתיבה למטה כך היו כדמיון שלמעלה. נח כתוב בו ברית. שכתוב: @06"וַהֲקִמֹתִי אֶת בְּרִיתִי וגו'".@07 ועד שנתקים בו כח קדושת הברית לא נכנס לתיבה. שכתוב שכתוב: @06"וַהֲקִמֹתִי אֶת בְּרִיתִי אִתָּךְ וּבָאתָ אֶל הַתֵּבָה".@07 ואז היתה התיבה בבחינת ארון הברית. בשביל זה תיבה ונח הם כדמיון שלמעלה@30 כמו שזה הברית שלמעלה הוא עושה תולדות. כדמיון זה נח למטה הוא עושה תולדות. נח איש צדיק. כך הוא בודאי כדמיון שלמעלה. ועל זה כתוב @04(משלי י')@05: @06"וְצַדִּיק יְסוֹד עוֹלָם".@07 שהארץ על כח זה מתקימת. הוא העמוד שהעולם עמוד עליו. ומי הוא. זה צדיק@30 ונח נקרא איש צדיק למטה כדמיון שלמעלה. איש צדיק יסודו של העולם. איש האדמה ודאי@30 תמים היה בדורותיו. הוא היה שלם מכלם. תמים היה שנולד מהול. כמו שכתוב @04(בראשית י"ז)@05: @06"הִתְהַלֵּךְ לְפָנַי וֶהְיֵה תָמִים".@07 בשביל זה אלה תולדות נח. אלה ודאי. שהרי היא בבחינת יסוד העולם. שעשה תולדות להתקיים בארץ.
@C1
@02זוהר חלק א' פרשת נח - דף ס' עמוד ב'
@52ב. בן חכם ישמח אב
ר' אבא אמר: @06"אֵלֶּה תּוֹלְדֹת נֹחַ".@07 מיום שעבר אדם על מצות רבונו. כל בני העולם שנולדו אחר כך נקראו בני האדם. ולא לשבח נקראו כך. אלא כמי שאומר בניו של זה שעבר על מצות רבונו. כיון שבא נח נקראו בני העולם על שמו של נח. תולדות נח לשבח שהקים אותם בעולם. ולא תולדות אדם שהעבירם מן העולם וגרם מיתה לכל. אמר לו ר' יוסי אם כן הרי כתוב אחר כך: @06"וַיֵּרֶד ה' לִרְאֹת אֶת הָעִיר וְאֶת הַמִּגְדָּל אֲשֶׁר בָּנוּ בְּנֵי הָאָדָם".@07 בני האדם כתוב. ולא כתוב בני נח. אמר לו מפני שאדם חטא לפני רבונו. מוטב לו שלא היה נברא ולא יכתב עליו מקרא הזה. אלא בוא וראה כתוב @04(משלי י')@05: @06"בֵּן חָכָם יְשַׂמַּח אָב".@07 כאשר הבן טוב כל בני העולם מזכירים את אביו לטוב. וכאשר היא רע הכל מזכירים את אביו לרע. אדם לפי שחטא ועבר על מצות רבונו. כאשר באו אותן שמרדו ברבונם מה כתוב. אשר בנו בני האדם. בניו של אדם הראשון שמרד ברבונו ועבר על מצותו. ובשביל זה כתיב אלה תולדות נח. אלה ולא הראשונים. אלה שנכנסו לתוך התיבה ויצאו והוציאו תולדות משם. בוא וראה אלו הוציא אדם תולדות מגן עדן לא היו נכרתים לדורי דורות. ולא היה נחשך אור הלבנה לעולם@30 וכלם היו קימים לעולם. ואפילו מלאכים עליונים לא היו יכולים לעמוד לפניהם באור וזיו וחכמה. כמו שכתוב בצלם אלקים ברא אותו. אבל כיון שגרם החטא. ויצא מגן עדן ועשה תולדות מבחוץ. לא נתקיימו בעולם ולא היו כראוי@30.
@52תולדותיו של אדם הראשון
 אמר ר' חזקיה וכי איך היו יכולים לעשות תולדות שם. שהרי אלמלא לא נמשך על אדם יצר הרע וחטא. היה הוא נתקיים בעולם בלבדו ולא הוליד תולדות. כדמיון זה אלמלא שחטאו ישראל בעגל. והמשיכו עליהם יצר הרע. לא הולידו תולדות לעולם. ולא היו באים דורות אחרים לעולם. אמר לו אלמלא לא חטא אדם לא היה מוליד תולדות כאלה מצד יצר הרע. אבל היה מוליד תולדות מצד של רוח הקודש. שאחר כך לא עשה תולדות אלא מצד יצר הרע. ולפי שכל תולדות האנשים באים מצד יצר הרע. לפיכך אין להם קיום ואין ביכולתם להתקים. כיון שכח צד הטומאה מעורב בהם. אבל אילו לא חטא אדם ולא נגרש מגן עדן. היה מעמיד תולדות מצד רוח קודש הקדשים כמלאכים עליונים. קימים לדורי דורות כדמיון שלמעלה. כיון שחטא והוליד בנים מחוץ לגן עדן. ולא זכה להוציאם מגן עדן. לא נתקימו אפילו להשתרש בעולם הזה. עד שבא נח שהוא צדיק ונכנס בתיבה. ומן התיבה יצאו כל דורות העולם. ומשם נתפזרו לכל ארבע רוחות העולם.
@C1
@02תוספתא - זוהר חלק א' פרשת נח - דף נ"ט עמוד ב'
@52ג. כל צדיק וצדיק שבעולם יש לו שני רוחות
"נֹחַ @06אִישׁ צַדִּיק".@07 מפני מה כתוב נח נח ב' פעמים. אלא כל צדיק וצדיק שבעולם יש לו שני רוחות. רוח אחד בעולם הזה. ורוח אחד בעולם הבא. וכך תמצא בכל הצדיקים. משה משה. יעקב יעקב. אברהם אברהם. שמואל שמואל. שם שם. מלבד יצחק שלא כתוב בו כמו שכתוב בהם. לפי שיצחק בשעה שנקרב על גבי המזבח. יצאה נשמתו שהיתה בו בעולם הזה. וכיון שנאמר בו ברוך מחיה המתים@30 נכנסה בו נשמתו של עולם הבא. בשביל זה תמצא שלא היה מיחד הקדוש ברוך הוא שמו אלא על יצחק. לפי שנחשב כמת. ועל זה מרמז המקרא ואומר @04(איוב ז')@05: @06"הֵן בִּקְדֹשָׁיו לֹא יַאֲמִין וְשָׁמַיִם לֹא זַכּוּ בְעֵינָיו וגו'".@07 דבר אחר אלה תולדות נח נח. משום שהיה צדיק משבחו שני פעמים. תמים היה בדורותיו. אבל בדורות אחרים אינו נחשב לכלום. כמו דורו של אברהם ודורו של משה ודורו של דוד. דבר אחר ראה מה שעשה נח בדור שכלם רשעים. קל וחומר אילו היה בדור של צדיקים. עד כאן.
@C1
@02זוהר חלק א' פרשת שלח - דף קס"ה עמוד ב'
@52ד. תמים זהו השומר בריתו
"אֶת @06הָאֱלֹהִים הִתְהַלֶּךְ נֹחַ".@07 אמר ראש הישיבה בכל מקום שכתוב תמים. היינו שנרשם ברושם הקדוש באות יסוד הברית. ובשביל ששמר הברית נקרא תמים בדורותיו מה שלא היו כלם כך. שהם השחיתו דרכם. ועל כן כתיב את האלקים התהלך נח. וכי מי יכול לילך עמו. אלא כל מי ששומר ברית הקדוש. מזדווגת בו השכינה ושורה עליו. ועל זה כתוב @04(דברים י"ח)@05: @06"תָּמִים תִּהְיֶה עִם ה' אֱלֹהֶיךָ".@07 תמים תהיה ואחר כך עם ה' אלקיך בזיוג אחד. יען כי תשמר ברית זה. עם ה' תהיה ולא תתפרש ממנו. נח מהול היה. ונקרא תמים ולא תם. שלא היה בשלימות כל כך. כי פריעה לא היתה בו. ומשום שלא היתה בו פריעה. מה כתוב. את האלקים התהלך נח. ולא אחר האלקים. לפניו לא היה. לפי שהיה מהול. לאחוריו לא היה. לפי שלא היתה בו פריעה. איך היה. את האלקים. סמוך לו. ולא היה יכול להסתכל בו. שלא היה כשר כל כך. 
@C1
@02זוהר חלק א' - פרשת נח - דף ס' עמוד ב'
@52ה. ותשחת הארץ – יש אומרים בגלוי ויש אומרים בסתר
"וַתִּשָּׁחֵת @06הָאָרֶץ לִפְנֵי הָאֱלֹהִים".@07 אמר רבי יהודה: כיון שכתוב ותשחת הארץ. למה כתוב לפני האלקים. אלא כיון שעשו חטאותם בגלוי לעיני כל. לכן לפני האלקים כתוב. ר' יוסי אמר אני להיפוך דורש. ותשחת הארץ לפני האלקים. בתחלה חטאו לפני האלקים. שלא היו עושים בגלוי. לפני האלקים עשו. ולא לפני אנשים. ולבסוף עשו בגלוי. זהו שכתוב ותמלא הארץ חמס. שלא היה מקום בכל הארץ בלי חטאותם בגלוי@30 ולפי זה בשני אופנים יאמר הכתוב.
@C1
@02זוהר חלק א' פרשת נח - דף ס"א עמוד ב'
@52ו. כשחוטאים דוחים להשכינה מן העולם
"וַיַּרְא @06אֱלֹהִים אֶת הָאָרֶץ וְהִנֵּה נִשְׁחָתָה".@07 אמר רבי חייא בוא וראה כאשר האנשים זכאים ושומרים מצות התורה. אז הארץ מתחזקת וכל שמחות נמצאות בה. מה הטעם לפי שהשכינה שורה על הארץ. ואז כל העליונים והתחתונים בשמחה. וכאשר האנשים משחיתים דרכיהם ואין שומרים מצות התורה. וחוטאים לפני רבונם. אז כביכול דוחים לה להשכינה מן העולם. ונשארת הארץ נשחתה. מה הטעם נשחתה. משום ששורה רוח אחר עליה המשחית לעולם. ועל כן אנו אומרים שישראל נותנים עוז לאלקים. היינו שמקימים העולם. אלקים זו הש"כינה@30 ואם חס ושלום ישראל נמצאים חייבים. מה כתוב @04(תהלים נ"ז)@05: @06"רוּמָה עַל הַשָּׁמַיִם אֱלֹהִים וגו'".@07 משום שרשת הכינו לפעמי. כפף נפשי. בסבת חמס ושנאת חנם. כרו לפני שוחה וגו'. כדמיון דור המבול. שבשביל החמס שהיה ביניהם. שנאה ואיבה היו ביניהם.
@C1
@02זוהר חלק א' פרשת נח - דף ס"א עמוד א'
@52ז. אם אנשים חוטאים במה הארץ חוטאת?
בוא וראה כתוב: @06"וַיַּרְא אֱלֹהִים אֶת הָאָרֶץ וְהִנֵּה נִשְׁחָתָה".@07 נשחתה ודאי כמו שאמרנו. שבזמן שנתרבו חטאות האנשים בגלוי. הארץ תשים פניה כמו נקבה חצופה שאין לה בושה מהכל. כמו שכתוב @04(ישעיה כ"ב)@05: @06"וְהָאָרֶץ חָנְפָה תַּחַת יֹשְׁבֶיהָ"@07 - ועל כן "וירא כי נשחתה" בודאי. מה הטעם. בשביל - כי השחית כל בשר את דרכו על הארץ.
@02זהר חלק א' פרשת נח – דף ס"ב עמוד א'
@52גודל מעלת התשובה
ר' יצחק שאל לרבי שמעון זה המקרא שכתוב: @06"וַתִּשָּׁחֵת הָאָרֶץ לִפְנֵי הָאֱלֹהִים".@07 אם אנשים חוטאים הארץ במה חוטאת. אמר לו לפי שכתוב כי השחית כל בשר את דרכו על הארץ. וכדמיון זה כתוב @04(ויקרא י"ח)@05: @06"וַתִּטְמָא הָאָרֶץ וָאֶפְקֹד עֲוֹנָה".@07 הרי אם אנשים חוטאים הארץ במה חוטאת. אלא עיקר הארץ הם האנשים. והאנשים משחיתים בחטאותם את הארץ והיא נשחתת. והמקרא כך מוכיח שכתוב: @06"וַיַּרְא אֱלֹהִים אֶת הָאָרֶץ וְהִנֵּה נִשְׁחָתָה כִּי הִשְׁחִית כָּל בָּשָׂר אֶת דַּרְכּוֹ עַל הָאָרֶץ".@07 בוא וראה כל חטאי האדם כל השחתות שלו תולה בתשובה. וזה החטא שמשליך זרעו על הארץ. ומשחית דרכו להוציא זרע על הארץ. משחית גופו@30 ומשחית הארץ. ועליו כתוב @04(ירמיה ב')@05: @06"נִכְתָּם עֲוֹנֵךְ לְפָנַי".@07 וכתוב בו @04(תהלים ה')@05: @06"כִּי לֹא אֵל חָפֵץ רֶשַׁע אָתָּה לֹא יְגֻרְךָ רָע".@07 ורק תשובה גדולה מועלת. וזה ענין הכתוב @04(בראשית ל"ח)@05: @06"וַיְהִי עֵר בְּכוֹר יְהוּדָה רַע בְּעֵינֵי ה' וגו'".@07 וזה נתבאר. עוד שאל לו מפני מה דן הקדוש ברוך הוא את העולם במים. ולא באש ולא בעונש אחר. אמר לו סוד הוא. שהרי הם השחיתו דרכם ולא התחברו זכר ונקבה כדרך הארץ@30 וכמו שהם השחיתו דרכם. ומים של זכרים ונקבות לא נתחברו. כדמיון זה מים עליונים ומים תחתונים לא נתחברו@30 ועל כן נידונו במים. במה שהם חטאו. והמים היו רותחין והפשיטו העור מהם. כמו שהשחיתו דרכם במים רותחין. מדה כנגד מדה. זה שכתוב נבקעו כל מעינות תהום רבה. הרי מים תחתונים. וארובות השמים נפתחו. זהו מים עליונים. מים עליונים ותחתונים. 
@52ח. מעשה שמצאו עצמות האנשים שחיו בדור המבול
ר' חייא ור' יהודה היו מהלכים בדרך והגיעו אצל הרים גדולים. ומצאו בין ההרים עצמות אנשים שהיו מאותן של דור המבול. ופסעו שלש מאות פסיעות בעצם אחד. נתמהו ואמרו. זהו שאמרו החברים שהם לא היו יראים מדינו של הקדוש ברוך הוא. כמו שכתוב @04(איוב כ"א)@05: @06"וַיֹּאמְרוּ לָאֵל סוּר מִמֶּנּוּ וְדַעַת דְּרָכֶיךָ לֹא חָפָצְנוּ".@07 מה עשו היו סותמים ברגליהם מעינות התהום. והמים יצאו רותחין. ולא יכלו לעמד בהם. עד שהיו נשמטים ונפלו על הארץ וימיתו.
@C1
@02זוהר חלק א' פרשת נח - דף ס"ב עמוד ב'
@52ט. רשעי העולם מקדימים את קצם
"וַיֹּאמֶר @06אֱלֹהִים לְנֹחַ קֵץ כָּל בָּשָׂר בָּא לְפָנַי כִּי מָלְאָה הָאָרֶץ חָמָס מִפְּנֵיהֶם".@07 אמר רבי יהודה שני קצין הם. אחד לימין ואחד לשמאל. והם שני דרכים ללכת בהם האנשים לעולם ההוא. קץ לימינא שכתוב @04(דניאל י"ב)@05: @06"וְתָנוּחַ וְתַעֲמֹד לְגֹרָלְךָ לְקֵץ הַיָּמִין".@07 וקץ לשמאל. שכתוב @04(איוב כ"ח)@05: @06"קֵץ שָׂם לַחֹשֶׁךְ וּלְכָל תַּכְלִית הוּא חוֹקֵר אֶבֶן אֹפֶל וְצַלְמָוֶת".@07 קץ שם לחשך - זה מלאך המות. זה הנחש. קץ כל בשר. שהרי מצד הפסולת של זהב בא@30 ולכל תכלית הוא חוקר בזמן שהדין שורה על העולם הוא חוקר. להיות קטיגור לעולם להחשיך פני הבריות. בוא וראה אף הקדוש ברוך הוא אמר לו לנח קץ כל בשר בא לפני. מי הוא. זה הקץ המחשיך פני הבריות. שהוא קץ כל בשר בא לפני. מכאן למדנו שרשעי עולם מקדימים לו ומושכים אותו עליהם להחשיך להם. וכיון שנתנה לו רשות נוטל הנשמה. ואינו נוטל עד שנותנים לו רשות. ועל זה בא לפני לקחת רשות להחשיך פניהם של בני העולם. ולפיכך והנני משחיתם את הארץ. ר' חייא אמר ג' מאות שנים טרם שבא המבול. היה נח מתרה בהם על מעשיהם. ולא היו שומעים לו. עד שהקדוש ברוך הוא השלים הזמן שהאריך להם ונאבדו מן העולם. בוא וראה מה כתוב למעלה. ויהי כי החל האדם לרוב על פני האדמה ובנות יולדו להם. והיו מהלכים ערומים לעיני כל. מה כתוב ויראו בני אלקים את בנות האדם וגו'. וזה היה יסוד ועיקר להמשך בחטאם. עד שגרם להם להכרת מן העולם. ולפיכך נמשכו אחר היצר הרע בגזעו ושורשו. ודחו להשכינה הקדושה מביניהם ונאבדו. כמו שנתבאר. לפיכך קץ כל בשר בא לפני ללמד חובה עליהם.
@C1
@02זוהר חלק ב' פרשת ויקהל - דף קצ"ו עמוד ב'
@52י. בזמן שיש מיתה בעיר אל יתראה אדם בשוק
"עֲשֵׂה @06לְךָ תֵּבַת עֲצֵי גֹפֶר".@07 אמר רבי שמעון בוא וראה וכי לא יכל הקדוש ברוך הוא לשמור את נח באיזה מקום בעולם. שיהיה מבול בכל העולם. ולא יהיה במקום ההוא. כמו שכתוב בגדעון @04(שופטים ו')@05: @06"יְהִי נָא חֹרֶב אֶל הַגִּזָּה לְבַדָּהּ".@07 או לשמור אותו בארץ ישראל. שכתוב בה @04(יחזקאל כ"ב)@05: @06"לֹא גֻשְׁמָהּ בְּיוֹם זָעַם".@07 שלא ירדו עליה מי המבול. אלא כיון שהמשחית ירד לעולם. מי שאין סוגר עצמו בבית ונמצא לפניו בגלוי. נתחייב בנפשו שהוא הרג את עצמו. מנלן מלוט. שכתוב @04(בראשית י"ט)@05: @06"הִמָּלֵט עַל נַפְשֶׁךָ אַל תַּבִּיט אַחֲרֶיךָ וְאַל תַּעֲמֹד בְּכָל הַכִּכָּר".@07 מה טעם אל תביט אחריך. לפי שהמשחית הלך אחר כתפו. ואם יחזיר ראשו ויסתכל בו פנים בפנים. יכול להזיק לו. ועל כן כתוב בנח ויסגר ה' בעדו. שלא יתראה לפני המשחית. ולא ישלט עליו מלאך המות.
@02זהר חלק א' פרשת נח – דף ס"ג עמוד א'
@52בשעה שיש מיתה בעיר אל יתהלך בעיר
ר' יהודה אמר בזמן שמיתה יש בעיר. אל יתראה אדם בשוק. לפי שיש לו רשות להמשחית להשחית הכל. לפיכך אמר לו הקדוש ברוך הוא לנח. נצרך לך להסתר. ולא תתראה עצמך לפני המשחית. שלא ישלט עליך. ואם תשאל מי נמצא כאן משחית. שהרי מים היו שהתגברו. בוא וראה אין לך דין בעולם. הן כשנמחה הדין. והן כאשר נמסר העולם בדין. שלא יהיה נמצא משחית ההוא שהולך בתוך אותן הדינים שנעשים בעולם. אף כך כאן. מבול היה והמשחית הלך בתוך המבול. והוא נקרא כך שנכלל בשם זה@30 ועל כן אמר הקדוש ברוך הוא לנח שיסתיר עצמו ולא יתראה בעולם. ואם תשאל הרי התיבה נראית בתוך זה העולם שהמשחית הלך בתוכו. אבל כל זמן שלא נתראה פני האדם לפני המשחית. אינו יכול לשלט עליו. מנלן ממצרים. שכתוב @04(שמות י"ב)@05: @06"וְאַתֶּם לֹא תֵצְאוּ אִישׁ מִפֶּתַח בֵּיתוֹ עַד בֹּקֶר".@07 מה הטעם. לפי שהמשחית נמצא ויכול הוא להשחית. ולא נצרך להתראות לפניו. לפיכך היה גנוז נח וכל אותן שעמו בתיבה. והמשחית לא יכל לשלוט עליו.
@C1
@02זוהר חלק א' פרשת נח - דף ס"ה עמוד ב'
@52יא. מלאך המות התהלך בעולם להשחית
"וַאֲנִי @06הִנְנִי מֵבִיא אֶת הַמַּבּוּל מַיִם עַל הָאָרֶץ וגו'".@07 כיון שאמר מביא את המבול אין אנו יודעים שהוא מים. אלא את המבול. לרבות מלאך המות. שאף על פי שמים היו. משחית היה הולך בעולם להשחית באותן המים. לשחת כל בשר. כמו שביארנו שזה הוא משחית העולם. כמו שכתוב @04(שמות י"ב)@05: @06"וְלֹא יִתֵּן הַמַּשְׁחִית לָבֹא אֶל בָּתֵּיכֶם לִנְגֹּף".@07 וזה הוא לשחת כל בשר. מצד של קץ כל בשר בא לפני. שהרי כיון שהגיע הזמן שהאריך להם הקדוש ברוך הוא עד שהשלים נח לשש מאות שנה. אז היה לשחת כל בשר. 
@C1
@02זוהר חלק א' פרשת נח - דף ס"ו עמוד ב'
@52יב. נתמלאה סאתם של דור המבול בחטא החמס
"וַהֲקִמֹתִי @06אֶת בְּרִיתִי אִתָּךְ וּבָאתָ אֶל הַתֵּבָה".@07 אמר רבי אלעזר כל זמן שהאנשים דבקים בברית הזה. ואין עוזבים אתו. אין אומה ולשון בעולם שיכלו להרע להם. ונח התחזק בברית זה ושמר אתו. לפיכך הקדוש ברוך הוא שמרו. וכל בני דורו לא שמרו אתו. לפיכך העבירם הקדוש ברוך הוא מן העולם. והרי ביארו שבאותו החטא ממש שחטאו. כדמיון זה נמחו מן העולם. אמר רבי שמעון אין לך דבר רע בעולם שהקדוש ברוך הוא יתקנא עליו. כמו חטא פגם הברית. ככתוב @04(ויקרא כ"ו)@05: @06"חֶרֶב נֹקֶמֶת נְקַם בְּרִית".@07 ובוא וראה שלא נתמלא חטא דור המבול. אלא לפי שחטאו בהשחתת זרעם על הארץ. ואף על פי שהיו גוזלים זה מזה. ככתוב ותמלא הארץ חמס. וכתוב כי מלאה הארץ חמס מפניהם. מכל מקום בשביל ותשחת הארץ לפני האלקים הנני משחיתם. מדה כנגד מדה. הנני משחיתם בחטא ההשחתה. ויש אומרים שלא נתמלאה סאתם אלא בחטא החמס. שהיו גוזלים זה מזה. והיו רעים לשמים ולבריות. בוא וראה כמה הם הממונים למעלה. שנפקדו על הקולות מאלה המוסרים דין על חבריהם. בשביל הרעה שעושים להם. ועל כן כתיב כי מלאה הארץ חמס מפניהם. ולפיכך והנני משחיתם את הארץ. 
@02זהר חלק א' פרשת נח – דף ס"ז עמוד ב'
@52הצלת נח ממי המבול
ר' אלעזר שאל לר' שמעון אביו. הרי למדנו כי בזמן שהעולם נתמלא בחטאות האנשים והדין יוצא. וי לזכאי ההוא שנמצא אז בעולם. שהוא נתפס בחטאי הרשעים בראשונה. ואיך ניצל נח שלא נתפס בחטאותם. אמר לו הרי אמרו שהקדוש ברוך הוא בקש להוציא תולדות לעולם מתוך התיבה. ועוד שהרי הדין לא יכל לשלט עליו. לפי שהיה נכסה ונגנז בתיבה ונעלם מן העין.
@02זהר חלק א' פרשת נח – דף ס"ח עמוד ב' 
@52בזמן שמתרבים רשעים בעולם נתפסים הצדיקים בעוונם
ר' יצחק אמר בכל זמן שרשעי עולם נתרבו. הצדיק שנמצא ביניהם הוא נתפס בראשונה. שכתוב וממקדשי תחלו. ולמדנו אל תקרא ממקדשי אלא ממקודשי. ונח איך הצילו הקדוש ברוך הוא בין כל אותן הרשעים. אלא בשביל שיצאו ממנו תולדות בעולם. שהיה צדיק כראוי. ועוד שהוא התרה בהן כל יום ויום. ולא קבלו ממנו אזהרתו. וקיים בנפשו המקרא שכתוב @04(יחזקאל ג')@05: @06"וְאַתָּה כִּי הִזְהַרְתָּ רָשָׁע וגו'".@07 וכתוב ואתה את נפשך הצלת. מכאן שכל מי שמזהיר לרשע. אף על פי שלא קבל ממנו. הוא הציל את עצמו. ורשע ההוא נתפס בחטאו. ועד כמה יזהיר ויוכיח אתו. עד שיכנו. 
@C1
@02זוהר חלק ג' פרשת ויקרא - דף י"ד עמוד ב'
@52יג. הקדוש ברוך הוא מחכה לתפלת הצדיק על הדור כדי להציל אותם
תניא אמר רבי יוסי בזמן שבני עולם נמצאים חייבים לפני הקדוש ברוך הוא. צדיק ההוא שנמצא בעולם. הקדוש ברוך הוא מספר עמו. בשביל שיבין לבקש רחמים על העולם ויתפייס עמהם. מה עושה הקדוש ברוך הוא. מספר עמו על אדות רשעי העולם. ואומר להטיב לו בלבדו ולהכרית את כלם. מה דרכו של צדיק ההוא. עוזב את שלו ולוקח עצמו לבקש על כל העולם. כדי שיתפייס הקדוש ברוך הוא עמהם. מנין ממשה. שאמר לו הקדוש ברוך הוא חטאו ישראל @04(שמות ל"ב)@05: @06"עָשׂוּ לָהֶם עֵגֶל מַסֵּכָה וגו'".@07 @04(דברים ט')@05: @06"הֶרֶף מִמֶּנִּי וְאַשְׁמִידֵם וְאֶעֱשֶׂה אוֹתְךָ לְגוֹי עָצוּם וָרָב מִמֶּנּוּ".@07 באותו השעה אמר משה אם בשביל כבוד שלי יכרתו ישראל מן העולם. מוטב שאמות ולא יאמרו שעזבתי מלבקש על כל העולם בשביל כבוד שלי. מיד ויחל משה את פני ה' אלקיו. ומסר עצמו למיתה בכמה מקומות בשביל ישראל. שכתוב @04(שמות ל"ב)@05: @06"וְעַתָּה אִם תִּשָּׂא חַטָּאתָם וְאִם אַיִן מְחֵנִי נָא מִסִּפְרְךָ אֲשֶׁר כָּתָבְתָּ".@07 ולמדנו לא זז משה משם עד שמחל הקדוש ברוך הוא לישראל. זה שכתוב: @06"וַיִּנָּחֶם ה' עַל הָרָעָה אֲשֶׁר דִּבֶּר לַעֲשׂוֹת לְעַמּוֹ".@07 וכתוב: @06"וַיֹּאמֶר ה' סָלַחְתִּי כִּדְבָרֶךָ".@07 אבל בנח כתוב ויאמר אלקים לנח קץ כל בשר בא לפני וגו'. אמר לו נח. ולי מה אתה עושה. אמר לו והקימותי את בריתי אתך וגו'. ולא בקש רחמים על העולם. ירד המבול והכרית בני העולם. ולפיכך מי נח כתוב. מי נח ודאי. שבו היה תולה. על שלא בקש רחמים על העולם. מכאן אמר רבי יוסי מה זה שכתוב ויחל נח איש האדמה. ויחל. כמה דכתיב לא יחל דברו. שנעשה חול. איש האדמה. שבעבורו נכרתו בני העולם כיון שלא בקש רחמים עליהם. דבר אחר איש האדמה. שבזכותו נתקימה האדמה לאחר שנכרתו כלם מלפניו. שכתוב לא אוסיף לקלל עוד את האדמה וגו'.
@C1
@02זוהר חלק א' פרשת נח - דף ס"ח עמוד א'
@52יד. באין לנח זכות אבות לא יכל להציל הדור
אמר רבי יהודה: אף על פי שצדיק היה נח. לא היה כדאי שהקדוש ברוך הוא יגין על העולם בשבילו. בוא וראה משה לא תלה הדבר בזכותו אלא בזכות אבות הראשונים. אבל נח לא היה לו במי לתלות הזכות כמו משה. אמר רבי יצחק אף על פי שכן כיון שאמר לו הקדוש ברוך הוא והקימותי את בריתי אתך. היה לו לבקש רחמים עליהם. והקרבן שהקריב אחר כך. היה לו להקריבו מקודם. פן ישכך הרוגז מן העולם. אמר רבי יהודה מה היה לו לעשות. הרי רשעי העולם היו מרגיזים לפני הקדוש ברוך הוא. והוא יקריב קרבן. אלא ודאי נח על עצמו היה מפחד. בשביל שלא תפגע בו המיתה בתוך רשעי העולם. שהיה רואה מעשיהם הרעים כל יום. ואיך שהיו מרגיזים לפני הקדוש ברוך הוא כל יום.
@C1
@02זוהר חלק א' פרשת נח - דף ס"ז
@52טו. לא יקבל אדם אורח לביתו אם הוא חושד שהוא רשע
"וַיֹּאמֶר @06ה' לְנֹחַ בֹּא אַתָּה וְכָל בֵּיתְךָ אֶל הַתֵּבָה".@07 אמר רבי שמעון: למה בכל הכתובים נזכר אלקים. וכאן ה'. מה נשתנה כאן שנזכר ה' שם עליון של רחמים. אלא סוד הוא שלמדנו. אין דרך ארץ שתקבל אשה אורח אצלה אלא ברשות בעלה. אף כך נח בקש לכנוס בתיבה להתחבר עמה. ולא היה הדבר נאה עד שבעל התיבה יתן לו רשות לכנוס בה שכתוב@30 בא אתה וכל ביתך אל התיבה. ולפיכך כתוב כאן ה'. בעל התיבה. ואז נכנס נח ונתחבר עמה. וכן למדנו שאין לו לאורח רשות לכנוס לבית. אלא ברשות בעל הבית. זה שכתוב אחר כך ויבא נח וגו'. בוא וראה מה כתוב. כי אותך ראיתי צדיק לפני בדור הזה. מכאן למדנו שלא יקבל אדם אורח בביתו. אם הוא חושד בו שהוא רשע. אלא אם עומד בעיניו לזכאי. שאינו חשוד בעיניו כלל. זה שכתוב: @06"בֹּא אַתָּה וְכָל בֵּיתְךָ אֶל הַתֵּבָה".@07 מה הטעם. לפי כי אותך ראיתי צדיק לפני בדור הזה. ולמדנו שאם נותן רשות לו בלבדו. ואין נותן רשות לכל אותן הבאים עמו. אל יכניסם לבית. זה שכתוב בא אתה וכל ביתך אל התיבה. לכלם נתן רשות ליכנס. ומן הכתוב הזה אנו למדים סוד דרך ארץ. אמר רבי יהודה בזמן ההוא שנאבדו אותן הרשעים מן העולם. הביט הקדוש ברוך הוא על העולם ולא ראה מי שיגין עליו. ואפשר תאמר הרי נח שהיה לו להגין על דורו. [הרי ביארו שנח לא היה יכל להגין על עצמו. ולא ניצל אלא בשביל] להוציא ממנו תולדות לעולם. זה שכתוב כי אותך ראיתי צדיק לפני בדור הזה. בדור הזה דוקא@30 ר' יוסי אמר בדור הזה. זה שבח שלו. שהיה בתוך דור של רשעים. ונמצא כל כך איש צדיק תמים. כל שכן אם היה בדורו של משה. אבל לא היה יכל להגן על העולם. לפי שלא נמצאו עשרה זכאים בעולם. כמו שכתוב @04(בראשית י"ח)@05: @06"אוּלַי יִמָּצְאוּן שָׁם אַרְבָּעִים".@07 ולא נמצא שם. אף כאן לא נמצאו עשרה. אלא הוא ושלשת בניו עם נשיהם. ולא היו עשרה.
@C1
@02זוהר חלק א' פרשת נח - דף ס"א עמוד ב'
@52טז. אף החיות והעופות השחיתו דרכיהם
"כִּי @06לְיָמִים עוֹד שִׁבְעָה אָנֹכִי מַמְטִיר עַל הָאָרֶץ אַרְבָּעִים יוֹם וְאַרְבָּעִים לָיְלָה".@07 אמר רבי יהודה אלה מ' יום ומ' לילה מפני מה הם. אלא מ' יום להלקות רשעי העולם. וכתוב @04(דברים כ"ה)@05: @06"אַרְבָּעִים יַכֶּנּוּ לֹא יֹסִיף".@07 כנגד ד' צדדי העולם. לכל אחד עשרה. לפי שהאדם מן ד' צדדי העולם נברא. ועל כן ומחיתי את כל היקום. ונצרך ארבעים להלקות ולמחות העולם. 
@02זהר חלק א' פרשת נח – דף ס"ח עמוד ב'
@52בשעת המבול גם החיות השחיתו את דרכיהם
ר' יוסי שאל לרבי שמעון ואמר לו. מה ראה הקדוש ברוך הוא להכרית כל חיות השדה ועופות השמים ושאר הבריות מה חטאו. אמר לו לפי שכתוב כי השחית כל בשר את דרכו על הארץ. כלם השחיתו דרכיהם. עזבו מיניהם והתדבקו במינים אחרים. בוא וראה אלה רשעי העולם גרמו כך לכל הבריות. ובקשו להכחיש מעשה בראשית. והם גרמו לכל הבריות להשחית דרכיהם כמו שהם השחיתו. אמר הקדוש ברוך הוא אתם מבקשים להכחיש מעשה ידי. אני אשלים רצון שלכם. ומחיתי את כל היקום אשר עשיתי מעל פני האדמה. אחזיר העולם למים כמו שהיה בתחלה מים במים. מכאן ולהלאה אעשה בריות אחרות בעולם כראוי להיות.
@C1
@02זוהר חלק א' פרשת נח - דף ס"ה עמוד ב'
@52יז. כשנשלם לנח שש מאות שנה היה ראוי להכנס לתיבה
"וְנֹחַ @06בֶּן שֵׁשׁ מֵאוֹת שָׁנָה וְהַמַּבּוּל הָיָה וגו'".@07 וכי למה בא חשבון הזה לדמנות. אלא אילו לא היה נח בן שש מאות שנה לא היה נכנס לתיבה ולא נתחבר עמה. כיון שנשתלם בשש מאות שנה אז נתחבר עמה@30 ועל כן מן היום שנתמלא חובתם של בני העולם. האריך להם הקדוש ברוך הוא עד שנשתלם נח בשש מאות שנה. ונשתלמה מדרגתו כראוי להיות@30 והיה צדיק תמים. ואז נכנס לתיבה. והכל כדמיון שלמעלה@30 ולפיכך לא נאמר כבן שש מאות שנה@30.
@C1
@02זוהר חלק א' פרשת נח - דף ס"ח עמוד א'
@52יח. בשני דינים נידונו במבול – במים ובאש
"וַיָּבֹא @06נֹחַ וּבָנָיו וְאִשְׁתּוֹ וּנְשֵׁי בָנָיו אִתּוֹ אֶל הַתֵּבָה מִפְּנֵי מֵי הַמַּבּוּל".@07 אמר רבי חייא: בוא וראה כאשר האדם חוטא לפני רבונו ומושך עצמו להרע בהסתר. הקדוש ברוך הוא עושה בו דין בגלוי. וכאשר האדם מטהר עצמו. הקדוש ברוך הוא מסתיר אותו שלא יתראה ביום חרון אף ה'. שבודאי נצרך לו לאדם שלא יתראה לפני המשחית כאשר הוא שורה בעולם. שלא יסתכל בו. שהרי כל הנתראים לפניו יש לו רשות להשחיתם. וזהו שאמר רבי שמעון כל אדם בעל עין רעה. עין המשחית שורה עליו. והוא משחית העולם נקרא. ונצרך לו לאדם להשמר ממנו שלא יתקרב עמו כדי שלא ינזק. ואסור להתקרב עמו בגלוי. ולפיכך אם מאיש רע עין נצרך להשמר ממנו. מלפני מלאך המות על אחת כמה וכמה. ובשביל זה בקש הקדוש ברוך הוא לכסות לנח שיהיה נסתר מן העין. שלא יוכל רוח הטומאה לשלוט עליו. כדי שלא ינזק. זה שכתוב ויבא נח וגו' אל התבה. כמו שנתבאר בשביל שיהיה נסתר מן העין. מפני מי המבול. שהמים דחקו אותו. 
@52דינם של בני המבול כדיני רשעים בגהינם
אמר רבי יוסי ראה למלאך המות שהיה בא@30 ומשום זה נכנס לתיבה ונשמר בה שנים עשר חדשים. ולמה שנים עשר חדשים. נחלקו בזה ר' יצחק ור' יהודה. אחד אומר י"ב חדשים שכך הוא דינם של רשעים. ואחד אומר להשתלם במדרגת צדיק צריך י"ב מדרגות. שיהיה ראוי לצאת מן התבה@30 ר' יהודה אמר ו' חדשים נידונים במים. וששה חדשים באש. והרי כאן רק מים היה. ולמה י"ב חדשים. אמר לו ר' יוסי בשני דינים של גיהנם נידונו. במים ובאש. במים. שהמים שירדו עליהם מלמעלה היו קרים כשלג. באש. שהמים שיצאו מלמטה היו רותחין כאש. ועל כן בדין של גיהנם נידונו. באש ובמים עד שנכרתו מן העולם. ונח היה נסתר בתיבה ונעלם מן העין. והמשחית לא קרב אליו. והתיבה צפה על פני המים. כמו שכתוב וישאו את התבה ותרם מעל הארץ. ארבעים יום לקו. שכתוב ויהי המבול ארבעים יום וגו'. ובשאר הזמן של המבול נמחו מן העולם. זה שכתוב וימחו מן הארץ. וי להם לאותן הרשעים. שהרי לא יקומו להחיות עוד בעולם ולעמוד בדין. וימחו. כמו שכתוב שמם מחית לעולם ועד. שאפילו לעמוד בדין לא יקומו.
@C1
@02זוהר חלק א' פרשת נח - דף ס"ח עמוד ב'
@52יט. הרשעים דחו את השכינה מן הארץ
"וַיִּשְׂאוּ @06אֶת הַתֵּבָה וַתָּרָם מֵעַל הָאָרֶץ".@07 ר' אבא פתח @04(תהלים נ"ז)@05: @06"רוּמָה עַל הַשָּׁמַיִם אֱלֹהִים וגו'".@07 וי להם לרשעים שהם חוטאים ומרגיזים לרבונם בכל יום. ובחטאותם דוחים את השכינה מן הארץ. וגורמים שתסתלק מן העולם. והשכינה נקראת אלוקים. ועליה כתוב רומה על השמים אלקים. בוא וראה מה כתוב וישאו את התבה. שהיו דוחים אותה לחוץ@30. ותרם מעל הארץ. שלא שרתה בעולם ונסתלקה ממנו. וכאשר מסתלקת מהעולם הרי אין מי שישגיח בעולם. והדין שולט אז עליו. וכאשר נמחים רשעי העולם ומסתלקים מן העולם. מחזרת השכינה מדורה בזה העולם.
@C1
@02בהשמטות
@52כ. לחנוך וירד היו נשמות קדושות
"כֹּל @06אֲשֶׁר נִשְׁמַת רוּחַ חַיִּים בְּאַפָּיו מִכֹּל אֲשֶׁר בֶּחָרָבָה מֵתוּ".@07 שאל ר' חייא לר' אבא. הרי אמרו שהנשמה אינה נכנסת באדם עד שמסתכל בעבודת הקדוש ברוך הוא. ואז נתנה לו הנשמה. ועוד אמרו שהנשמה היא קדושה ונאצלת מעליון שעל הכל. אם כן מה זה שאמר הכתוב כל אשר נשמת רוח חיים באפו וגו'. כיון שהיו להם נשמות הי' להם להנצל. לא ידע להשיב. באו ושאלו לר' אלעזר בר' שמעון. אמר להם כך הוא. והמקרא הזה מוכיח כן. שכך אמר אבי. כי כאשר בא המבול לא היה אדם שיעשה הקדוש ברוך הוא חסד בזכותו אלא נח. וזכותו לא היה אלא להגן עליהם ועל בני ביתיהם. שלא היתה זכותו כל כך להגן על כל הדור. ואלה מן הקדמונים שהיו צדיקים. כגון חנוך ירד שהיו להם נשמות קדושות. והיו ראוים שיעשה הקדוש ברוך הוא חסד בזכותם. בחרבה מתו כבר. וזהו שאמר כל אשר נשמת רוח חיים באפיו. אלה שנשמות קדושות היו בהם. ואל תאמר שעל אותן שהיו בזמן המבול נאמר. אלא על אלה שהיו מקודם. ולפיכך בא הכתוב ואומר מכל אשר בחרבה. מתו@30.
@C1
@02זוהר חלק א' פרשת נח - דף ס"ט עמוד א'
@52כא. גם השרים המושלים הממונים על הארץ נמחו במבול
"וַיִּמַח @06אֶת כָּל הַיְקוּם אֲשֶׁר עַל פְּנֵי הָאֲדָמָה וגו'".@07 אמר רבי אבא: את כל - לרבות כל אותן השרים המושלים שממונים על הארץ. וזה הוא היקום אשר על פני האדמה. שכאשר עושה הקדוש ברוך הוא דין בבני העולם. מעביר לאותן השרים הממונים עליהם בתחלה. ואחר כך לאותן היושבים תחת כנפיהם. שכתוב @04(ישעיה כ"ד)@05: @06"יִפְקֹד ה' עַל צְבָא הַמָּרוֹם בַּמָּרוֹם".@07 ואחר כך ועל מלכי האדמה על האדמה. ואיך מעבירם מלפניו. אלא שמעבירם באש האוכלת. זה שכתוב @04(דברים ד')@05: @06"כִּי ה' אֱלֹהֶיךָ אֵשׁ אֹכְלָה הוּא אֵל קַנָּא".@07 אש האוכלת אש@30 והיקום ההוא שעליהם העביר באש. ולאלה היושבים תחתיהם במים. ולפיכך כתוב וימח את כל היקום אשר על פני האדמה. ואחר כך מאדם ועד בהמה ועד רמש ועד עוף השמים. וימחו מן הארץ. כל הנמצאים למטה. וימחו מן הארץ. נמחו מן הכל. 
@52כב. הקדוש ברוך הוא עתיד להחיות המתים לבנות מעצם אחד את כל הגוף ויתגלגלו לארץ ישראל
בוא וראה בזמן ההוא שעתיד הקדוש ברוך הוא להחיות מתים. כל המתים שיהיו נמצאים בשאר ארצות העמים. הקדוש ברוך הוא יברא להם גופות כראוי. שהרי עצם אחד שנשאר בו באדם תחת האדמה. עצם ההוא יהיה נעשה כשאור בעיסה. ועליו יבנה הקדוש ברוך הוא לכל הגוף. ולא יתן להם הקדוש ברוך הוא נשמות אלא בארץ ישראל. שכתוב @04(יחזקאל ל"ז)@05: @06"הִנֵּה אֲנִי פֹתֵחַ אֶת קִבְרוֹתֵיכֶם וְהַעֲלֵיתִי אֶתְכֶם מִקִּבְרוֹתֵיכֶם עַמִּי וְהֵבֵאתִי אֶתְכֶם אֶל אַדְמַת יִשְׂרָאֵל".@07 שיתגלגלו שמה תחת הארץ. ואחר כך מה כתוב. ונתתי רוחי בכם וחייתם וגו'. שהרי בארץ ישראל יקבלו הנשמות כל אלה בני העולם. מלבד אותן שנטמאו וטמאו את הארץ@30. באלה כתוב וימחו מן הארץ. מן הארץ דוקא@30 ואף על פי שהקשו ונחלקו הקדמונים על זה. כי משמעות וימחו היא כמו שכתוב ימחו מספר חיים. אמר לו ר' שמעון ודאי אין להם חלק לעולם הבא. שכתוב וימחו מן הארץ. וכתוב לעולם יירשו ארץ@30. אבל יקומו בדין. ועליהם כתוב ורבים מישני אדמת עפר יקיצו. אלה לחיי עולם ואלה לחרפות לדראון עולם. וישאר אך נח. אמר רבי אבא אך למעט שלא נשארו בעולם מלבד נח ושהיו עמו בתיבה. ר' יוסי אמר פסח היה נח@30 שהכישו ארי בתיבה. כמו שנתבאר.
@C1
@02זוהר חלק א' פרשת נח - דף ס"ט עמוד א'
@52כג. נזכר שמו של נח רק אחרי שנעשה הדין
"וַיִּזְכֹּר @06אֱלֹהִים אֶת נֹחַ וגו'".@07 אמר רבי שמעון: בוא וראה בזמן שהדין נעשה לא כתוב בו זכירה. כיון שנעשה הדין ונאבדו רשעי העולם. אז כתוב בו זכירה. שהרי כאשר הדין שורה בעולם אין היחוד שלמעלה נמצא@30 והמשחית שורה על העולם. כיון שנתבטל הדין ונשתכך הרוגז. חוזר הכל למקומו. ולפיכך כתוב כאן ויזכר אלקים את נח. היינו ששורה בו בחינת זכור. כיון שנח איש צדיק כתוב בו.@30 אמר רבי יהודה נח כאשר היה בתיבה נתירא אולי לא יזכירנו הקדוש ברוך הוא לעולם. וכיון שנעשה הדין ונאבדו רשעי העולם. אז מה כתוב. ויזכר אלקים את נח@30.
@52כד. בזמן דין לא טוב לאדם להזכיר את עצמו שנזכרים עוונותיו
ר' אלעזר אומר בוא וראה בזמן שהדין שורה בעולם. לא נצרך לו לאדם שיהיה נזכר שמו למעלה. שהרי אם נזכר שמו יזכרו חטאיו ויבואו להשגיח בו. מנין שכך הוא משונמית. שיום ההוא יום טוב של ראש השנה היה. והקדוש ברוך הוא דן אז את העולם. ואז אמר לו אלישע @04(מלכים ב')@05: @06"הֲיֵשׁ לְדַבֶּר לָךְ אֶל הַמֶּלֶךְ".@07 זה הקדוש ברוך הוא שנקרא אז מלך. מלך הקדוש. מלך המשפט. ותאמר בתוך עמי אנכי יושבת. אינני רוצה שיזכרו אותי וישגיחו בי. אלא בתוך עמי. מי שמכניס ראשו בין העם. אין משגיחים עליו. לדון אותו לרע. לפיכך אמרה בתוך עמי. בוא וראה נח בזמן שהרוגז היה שורה בעולם לא נזכר. כיון שהדין נתבטל מה כתוב. ויזכר אלקים את נח. עתה נזכר שמו. דבר אחר ויזכר אלקים את נח. היינו על דרך הכתוב ואזכר את בריתי@30.
@C1
@02זוהר חלק א' פרשת נח - דף ס"ט עמוד ב'
@52כה. העולה באה לכפר על הרהור הלב
"וַיִּבֶן @06נֹחַ מִזְבֵּחַ לה' וגו'".@07 ויבן נח מזבח - זה הוא המזבח שהקריב בו אדם הראשון. נח למה הקריב עולה. שהרי עולה באה רק בשביל הרהור הלב. ונח במה חטא. אלא נח היה מהרהר ואמר. הרי הקדוש ברוך הוא גזר דין על העולם שיחרב. אפשר מפני שהציל אותי נפקע כל זכות ממני. ולא נשאר לי זכות בעולם. מיד ויבן נח מזבח לה'. מזבח ההוא שהקריב בו אדם הראשון היה. אם כן למה ויבן@30 אלא לפי שרשעי עולם גרמו שלא עמד המזבח במקומו. וכיון שבא נח כתוב בו ויבן@30. 
@02השמטות
@52הקב"ה ביקש מנח שיבקש רחמים על דורו שלא יאבדו במבול
למדנו כאשר יצא נח מן התיבה. וראה איך שנחרב העולם. התחיל לבכות לפני השמים ואמר. רבון כל העולמים הרי נקראת רחום וחנון. היה לך לרחם על מעשי ידיך. השיב לו הקדוש ברוך הוא ואמר. רועה שוטה. עכשו אתה אומר כך. למה לא אמרת כך בשעה שאמרתי לך. כי אותך ראיתי צדיק לפני וגו'. ואחר כך הנני מביא את המבול מים. ואחר כך עשה לך תיבת עצי גפר. כל כך עכבתי ואמרתי לך. לבעבור שתבקש רחמים על העולם. ומאז ששמעת שאתה תנצל בתיבה. לא נכנס בלבך לבקש רחמים על ישוב העולם. ועשית תיבה ונצלת. ועתה שנאבד העולם פתחת פיך לדבר לפני בקשות ותחנונים. כיון שראה נח כך. הקריב קרבנות ועולות. שכתוב ויקח מכל הבהמה הטהורה וגו' וייעל עולות.
@02זהר ח"א פרשת נח - דף סז ע"ב
@52כו. מדוע לא בקש נח רחמים על דורו?
אמר רבי יהושע מה ראה נח שלא בקש רחמים על דורו. שחשב בלבו פן לא ינצל. שכתוב כי אותך ראיתי צדיק לפני בדור הזה. כלומר לפי ערך הדור הזה. ולפיכך לא בקש רחמים עליהם. אמר רבי אלעזר אפילו כך היה לו לבקש רחמים על העולם. לפי שטוב לפני הקדוש ברוך הוא מי שימליץ טוב על בניו. מנין. מגדעון בן יואש. שלא היה צדיק ולא צדיק בן צדיק. ובשביל שאמר טוב על ישראל. אמר לו הקדוש ברוך הוא @04(שופטים ו')@05: "לך בכחך זה והושעת את ישראל מיד מדין". מה בכחך זה. היינו מה שהמלצת טוב על בני.
@C1
@02זוהר חלק א' פרשת נח - דף ע' עמוד ב'
@52כז. בשעה שהקריב נח הקרבן לה' יצאה הארץ מן הטומאה
"וַיֹּאמֶר @06ה' אֶל לִבּוֹ לֹא אֹסִף לְקַלֵּל עוֹד אֶת הָאֲדָמָה בַּעֲבוּר הָאָדָם".@07 אמר רבי חזקיה מה זה לא אוסיף@30. אמר רבי ייסא: כך שמעתי מר' שמעון שאמר. כל זמן שהאש שלמעלה מוסיף להגביר העשן. שהוא הדין שלמטה. מגביר הרוגז ומכלה הכל. לפי שכאשר יוצא האש אין לו הפסק עד שנגמר עונש הדין. וכאשר הדין שלמטה לא נתוסף להתגבר בדין שלמעלה. עושה הדין ופוסק. ואין נגמר עונש הדין לכלות. ולפיכך כתוב לא אוסיף. שלא אוסיף ליתן תוספת להגביר הדין שלמטה. אמר העלם ההוא שמעתי. לפי שכתוב ארורה האדמה בעבורך. שאז באותה שעה שנתקללה הארץ בעבור חטא אדם. נתנה רשות שישלט עליה נחש הרע ההוא. שהוא משחית העולם ומכלה בני העולם. ומיום ההוא שהקריב נח קרבן וירח אותו הקדוש ברוך הוא. נתנה רשות לארץ לצאת מתחת נחש ההוא. ויצאה מן הטומאה. ועל כן מקריבים ישראל קרבן להקדוש ברוך הוא. כדי להאיר פני הארץ@30 אמר רבי חזקיה כך הוא. וזאת היה תולה עד שעמדו ישראל על הר סיני.
@C1
@02זוהר חלק א' פרשת נח - דף ע' עמוד ב'
@52כח. בעל הבית יכניס והאשה תרשה לצאת
"וַיְבָרֶךְ @06אֱלֹהִים אֶת נֹחַ וְאֶת בָּנָיו וגו'".@07 אמר רבי אבא: בוא וראה מה כתוב בתחלה. ויאמר ה' לנח בא אתה ולכל ביתך אל התבה. כמו שנתבאר לבעל התבה נתן לו רשות ליכנס@30. אחר כך אמרה לו עקרת הבית לצאת. מתחלה נכנס ברשות בעלה. לבסוף יצא ברשות האשה. מכאן למדנו שבעל הבית יכניס והאשה תרשה לצאת. זה שכתוב: @06"וַיְדַבֵּר אֱלֹהִים אֶל נֹחַ לֵאמֹר - צֵא מִן הַתֵּבָה אַתָּה וְאִשְׁתְּךָ"@07@30 שהרשות ניתנה בידה שתאמר אל האורח לצאת. ולא להכניסו. כיון שיצא נתן מתנות יקרות ביד בעלה. שיתן לאשתו ולשמח בה. ולהרבות לה אהבה בבעלה. זה שכתוב ויבן נח מזבח לה' ויקח מכל הבהמה הטהורה ודו' ויעל עלת במזבח@30 אלה המתנות שנתן ביד בעלה ליתן לאשתו. בשביל להרבות לה אהבה בבעלה. ומכאן למדנו דרך ארץ לאורח. שיתן מתנות ביד בעלה עבור אשתו ולא יתן הוא בידה. כמו שכתוב ויבן נח מזבח לה' וגו' ויעל עלת במזבח. הקרבן הקריב לבחינת זכור להרבות לה אהבה בבעלה. אחר כך היא ברכה אותו. זה שכתוב ויברך אלקים את נח וגו'.
@C1
@02זוהר חלק א' פרשת נח - דף ע' עמוד א'
@52כט. כיון שחטאו בני האדם נשתנו צורותיהם ופחדו מחית השדה
"וּמוֹרַאֲכֶם @06וְחִתְּכֶם יִהְיֶה עַל כָּל חַיַּת הָאָרֶץ".@07 אמר רבי אבא: בוא וראה בתחלה כתוב בצלם אלקים עשה את האדם. וכתוב בדמות אלקים עשה אתו. כיון שחטאו נשתנו צורותיהם מאותה צורה העליונה. ונהפכו האנשים לפחד מפני חית השדה. בתחלה כל בריות שבעולם כאשר נשאו עיניהם וראו צורה קדושה העליונה. זעו ופחדו מפניה. כיון שחטאו נהפכו צורותיהם בעיני החיות לצורה אחרת. ועל כן נהפך שהאנשים זעו ופחדו מלפני שאר בריות. ובוא וראה כל אותן האנשים שאין חוטאים לפני רבונם. ואין עוברים על מצות התורה. זיו הצורה שלהם לא נשתנה ממראה הצורה העליונה. וכל בריות שבעולם זעים ומפחדים מפניהם. ובשעה שהאנשים עוברים על דברי התורה. נחלפת הצורה שלהם. וכלם זעים ומפחדים מפני בריות אחרות. לפי שנחלפה צורה העליונה ונעברה מהם. ואז שולטים בהם חית השדה. שהרי אין רואים בהם צורה עליונה ההיא כראוי. ועל כן עתה כיון שהעולם נתחדש כמקדם. ברכם בברכה זו ומוראכם וחתכם יהיה על כל חית הארץ. מכאן ולהלאה יהיה לכם צורות אנשים. והשליטם על כלם. כמו שכתוב וכל דגי הים בידכם נתנו. אפילו דגי הים. ר' חייא אמר בידכם נתנו. מקודם לזה@30 שכאשר ברא הקדוש ברוך הוא את העולם מסר כלם בידם. שכתוב ורדו בדגת הים ובעוף השמים וגו'.
@C1
@02זוהר חלק א' פרשת נח - דף ע"א עמוד א'
@52ל. בברכות כלל זכרים ונקבות ביחד
"וְאַתֶּם @06פְּרוּ וּרְבוּ וגו'".@07 באלה הברכות לא נזכרו הנקבות. שכתוב ויברך אלקים את נח ואת בניו. אבל להנקבות לא אמר הכתוב. אמר רבי שמעון ואתם. כולל זכרים ונקבות ביחד. ועוד ויברך אלקים את נח. לרבות אשתו. ואת בניו. לרבות נשים שלהם. ולפיכך כתוב ואתם פרו ורבו לעשות תולדות. מכאן ולהלאה שרצו בארץ. וכאן נתן להם הקדוש ברוך הוא שבע מצות התורה. להם ולכל הבאים אחריהם. עד שעמדו ישראל בהר סיני. ונתנה להם כל מצות התורה ביחד.
@C1
@02זוהר חלק א' פרשת נח - דף ע"א עמוד ב'
@52לא. כשיצאו ישראל מן הגלות עתיד הקשת להתקשט בגונים מאירים ולהאיר לעולם
"וַיֹּאמֶר @06אֱלֹהִים זֹאת אוֹת הַבְּרִית אֲשֶׁר אֲנִי נֹתֵן בֵּינִי וּבֵינֵיכֶם אֶת קַשְׁתִּי נָתַתִּי בֶּעָנָן וגו'".@07 נתתי מקודם לזה@30 .
@02זוהר חלק א' פרשת נח – דף ע"ב עמוד א'
@52בעת שיראה הקשת בגוונים מאירים – אז תצפה למשיח
אמר רבי יהודה: זה הקשת הנראה בעולם בסוד עליון קים. וכאשר יצאו ישראל מן הגלות. עתיד זה הקשת להתקשט בגוניו. ככלה זו שמתקשטת לבעלה. והרי אמרו לא תצפה לרגלי המשיח. עד שיתראה זה הקשת בעולם. מתקשט בגונים מאירים ויאיר לעולם. ואז תצפה לו למשיח. מנין שכתוב וראיתיה לזכור ברית עולם. ועתה שנראה הקשת בגונים חשוכים. נראה לזכר שלא יבא מבול. אבל בזמן ההוא שיתראה בגונים מאירים. ומתקשט בתקון ככלה שמתקשטת לבעלה. ואז לזכור ברית עולם. שיזכר הקדוש ברוך הוא לברית הזה שהוא בגלות ויקים לו מעפר.
@C1
@02זוהר חלק א' פרשת נח - דף ע"ב עמוד ב'
@52לב. בני בניו של נח לא יצאו מן התבה
 "וַיִּהְיוּ @06בְנֵי נֹחַ הַיֹּצְאִים מִן הַתֵּבָה".@07 אמר רבי אלעזר: כיון שכתוב ויהיו בני נח. למה אמר היוצאים מן התבה. וכי בנים אחרים היו לו שלא יצאו מן התבה. אמר לו ר' אבא הן. שהרי אחר כך הולידו בניו בנים. שכתוב ואלה תולדות שם וגו'. והם לא יצאו מן התבה. ולפיכך כתוב היוצאים מן התבה שם חם ויפת.
@C1
@02זוהר חלק א' פרשת נח - דף ע"ג עמוד א'
@52לג. כנען הביא קללות לעולם
"וְחָם @06הוּא אֲבִי כְנָעַן".@07 אמר רבי שמעון: זה פסולת הזהב הנופל תחת כור הזהב@30 התעוררת רוח הטומאה של נחש הקדמוני. ולפיכך מזכיר ואומר וחם הוא אבי כנען. שהביא קללות על העולם. כנען ההוא שנתקלל. כנען ההוא שהחשיך פני הבריות. ולפיכך לא יצא מתוך הכלל של כלם אלא זה. שכתוב וחם הוא אבי כנען. זה שהחשיך את העולם. ולא כתוב בכלל זה ושם הוא אבי כך. או יפת הוא אבי כך. אלא מיד קפץ ואמר וחם הוא אבי כנען ודאי. ועל כן כאשר בא אברהם מה כתוב. ויעבר אברם בארץ וגו' והכנעני אז בארץ. שעוד לא היה הקיום של האבות. ולא באו בני ישראל בעולם. שיצא משם שם כנען ויכנס שם עליון הקדוש. כאשר היו ישראל זכאים נקראת הארץ על שם זה ארץ ישראל. כאשר לא זכו נקראת הארץ על שם אחר ארץ כנען. ועל כן כתוב ויאמר ארור כנען עבד עבדים יהיה לאחיו. שהוא הביא קללות על העולם. ובנחש מה כתוב. ארור אתה מכל הבהמה. זהו שכתוב עבד עבדים.
@C1
@02זוהר חלק א' פרשת נח - דף ע"ג עמוד א'
@52לד. רצה נח לחקור בחטא אדם הראשון ולא יכל
"וַיָּחֶל @06נֹחַ אִישׁ הָאֲדָמָה וַיִּטַּע כָּרֶם".@07 ר' יהודה ור' יוסי. אחד אמר - מגן עדן נשלח הענף ונטעה כאן. ואחד אמר - בארץ ישראל היה הענף ועקרה ונטעה. ובאותו היום עשה פירות ויצץ פרחים וענבים. וסחט אותם ושתה מן היין ונשתכר. רבי שמעון אמר סוד של חכמה יש כאן במקרא הזה. כאשר בא נח לחקור בחטא ההוא שחקר אדם הראשון. לא להתדבק בו אלא להבין ולתקן העולם. ולא יכל. סחט ענבים לחקור בכרם ההוא@30 כיון שהגיע שמה. אז וישכר ויתגל. ולא היה לו כח לעמד. ולפיכך ויתגל. נתגלה פרצה של העולם שהיה סתום. בתוך אהלה כתוב בה"א. ועל זה כתוב @04(משלי ה')@05: @06"וְאַל תִּקְרַב אֶל פֶּתַח בֵּיתָהּ".@07 בתוך אהלה של כרם ההוא. כדמיון זה בני אהרן. שלמדנו שתויי יין היו. וכי מי נתן להם יין במקום ההוא לשתות. אפשר תעלה על דעתך שמחוצפים היו ונשתכרו עם יין. אינו כן. אלא ודאי מיין ההוא נשתכרו@30 שכתוב @04(ויקרא י')@05: @06"וַיַּקְרִבוּ לִפְנֵי ה' אֵשׁ זָרָה".@07 כתוב כאן אש זרה. וכתוב שם @04(משלי ז')@05: @06"לִשְׁמָרְךָ מֵאִשָּׁה זָרָה".@07 והכל ענין אחד. וכן כדמיון זה וישת מן היין וישכר ויתגל. ועל זה נתעורר חם אבי כנען כמו שנתבאר. וניתן מקום לכנען לשלוט. ומה שהיה הצדיק הזה בסוד בחינת הברית סרסו. ותניא שהעביר ממנו יסוד ההוא. ולפיכך אמר ארור כנען. שהרי קללות נתעוררו בתחלה על ידו בעולם. כמו שכתוב ארור אתה מכל הבהמה וגו'. הכל יתוקן לעתיד לבוא. והוא לא יתוקן. כלם יצאו לחירות והוא לא יצא. וזה סוד לאותן היודעים דרכי ושבילי התורה.
@C1
@02זוהר חלק א' פרשת נח - דף ע"ג עמוד ב'
@52לה. נמרוד קבל את גבורתו מכך שלבש את בגדי אדם הראשון
"הוּא @06הָיָה גִבֹּר צַיִד לִפְנֵי ה' וגו'".@07 בוא וראה הוא היה גבור תקיף. בגדי אדם הראשון היה נלבש. והיה יודע לצוד ציד הבריות בהם. אמר ר' אלעזר: נמרוד היה מפתה לבריות ללכת אחרי עבודת אלילים. והיה שולט בכח אותן הבגדים ונצח לבני העולם. והיה אומר שהוא המושל בעולם. והשתחוו אליו האנשים. ולמה נקרא שמו נמרד. שמרד במלך העליון שלמעלה. שמרד בעליונים ומרד בתחתונים. באותן הבגדים היה מושל על כל בני העולם ומלך בהם. מרד ברבונו ואמר שהוא המושל בעולם. והיה מפתה לבריות אחריו. עד שהמשיך האנשים להתרחק מן עבודת רבון העולם. אמר רבי שמעון באלה הבגדים ידעו החברים סוד עליון.
@C1
@02זוהר חלק א' פרשת נח - דף ע"ד עמוד ב'
@52לו. מצאו בקעה ומשם לקחו בלבבם לעקור האמונה
"וַיְהִי @06כָל הָאָרֶץ שָׂפָה אֶחָת וּדְבָרִים אֲחָדִים".@07 אמר רבי שמעון: הרי אז היה העולם ביסוד ועיקר ושורש אחד ואמונה אחת בהקדוש ברוך הוא בלבדו. מה כתוב. ויהי בנסעם מקדם. מקדמונו ועקרו של העולם שהיא אמונת הכל. וימצאו בקעה. מציאה מצאו ויצאו בה מתחת האמונה העליונה. בוא וראה נמרד מה כתוב בו. ותהי ראשית ממלכתו בבל. שהרי משם לקח להתדבק ברשות אחר@30 וכאן כתוב: @06"וַיִּמְצְאוּ בִקְעָה בְּאֶרֶץ שִׁנְעָר"@07 משם לקחו בלבבם לצאת מרשות עליון לרשות אחר.
@C1
@02זוהר חלק א' פרשת נח - דף ע"ה עמוד א'
@52לז.	דור ההפלגה בחכמה של רשעות באו
"וַיֹּאמְרוּ @06הָבָה נִבְנֶה לָּנוּ עִיר וּמִגְדָּל וְרֹאשׁוֹ בַשָּׁמַיִם וְנַעֲשֶׂה לָּנוּ שֵׁם".@07 אמר רבי אבא: שטות לקחו בלבבם. אבל בחכמה של רשעות באו. כדי לצאת מרשות עליון לרשות אחר. ולהחליף כבודו בכבוד קל נכר. ונתגלה להם מקום ממשלה זו. הנאחזת בתוך תהום הים@30 אמרו הרי מקום לשבת ולחזק הלב ליהנות בו התחתונים@30 מיד אמרו הבה נבנה לנו עיר. נתקן במקום זה עיר ומגדל. ונעשה לנו שם. מקום זה יהיה לנו לאלקים ולא אחר. ונבנה למקום זה עיר ומגדל. למה לנו לעלות לממשלה גבוה שלא נוכל ליהנות ממנה. הרי כאן מקום מתוקן. ונעשה לנו שם. אלקים לעבדו שם. פן נפוץ לשרים אחרים ונתפזר לצדדי העולם.
@C1
@02זוהר חלק א' פרשת נח - דף ע"ה עמוד א'
@52לח. השכינה ירדה לארץ להשגיח בדין
"וַיֵּרֶד @06ה' לִרְאֹת אֶת הָעִיר וְאֶת הַמִּגְדָּל".@07 זהו אחד מאותן עשרה פעמים שירדה השכינה לארץ. אבל מה זה לראות. וכי לא היה יודע מקודם לזה. אלא לראות להשגיח בדין. כמו שכתוב @04(שמות ה')@05: @06"יֵרֶא ה' עֲלֵיכֶם וְיִשְׁפֹּט".@07 את העיר ואת המגדל. כאן צריך להבין שהרי לא כתוב לראות את בני האדם. אלא לראות את העיר ואת המגדל. למה כך. אלא בזמן שמשגיח הקדוש ברוך הוא בדין. בתחלה משגיח במדרגה העליונה. ואחר כך במדרגה התחתונה. בתחלה בעליונים ואחר כך בתחתונים. ולפי שענין המגדל נוגע למעלה. השגחה במה שלמעלה היתה בתחלה@30 שכתוב לראות את העיר ואת המגדל אשר בנו בני האדם. מה בני האדם. בניו של אדם הראשון שמרד ברבונו וגרם מיתה לעולם. אשר בנו בני האדם. בנין ודאי אמרו ובקשו לבנות למעלה@30. 
@02זוהר חלק ב' פרשת בא – דף ל"ג עמוד ב' 
@52השטן אינו נאמן להעיד בדינם של רבים
ועוד אמר רבי אבא כאן מובן במה שלמדנו שזה מלך זקן וכסיל. יורד ומסית. עולה ומקטרג. שהוא יכול לקטרג לאדם. מה הטעם. לפי שהוא נאמן על מעשי האנשים. אבל בוא וראה שכך הוא בדינו של יחיד. אבל בדינו של העולם כתוב וירד ה' לראות. וכתוב @04(בראשית י"ח)@05: @06"אֵרֲדָה נָּא וְאֶרְאֶה".@07 שלא ניתן להאמין. אלא שהדבר ביד הקדוש ברוך הוא בלבדו. שאינו רוצה להאביד העולם על פי המקטרג. שחשקות שלו היא תמיד להשחית. מנין שכתוב @04(איוב כ"ח)@05: @06"קֵץ שָׂם לַחֹשֶׁךְ וּלְכָל תַּכְלִית הוּא חוֹקֵר".@07 להשחית הכל הוא חוקר.
@02זהר חלק א' פרשת נח – דף ע"ה עמוד א'
@52שטותם של דור ההפלגה למרוד בהקב"ה
 ר' יצחק היה יושב לפני רבי שמעון. אמר לו מה ראו אלה שעשו שטות זה למרוד בו בהקדוש ברוך הוא. וכלם בעצה אחת עמדו בזה. אמר לו הרי אמרו שכתוב ויהי בנסעם מקדם. שנסעו מלמעלה למטה. נסעו מארץ ישראל וירדו לבבל. אמרו הרי כאן המקום להתדבק בו. נעשה לנו שם וגו'. ויתדבק העזר שלמטה במקום הזה. בשביל שכאשר יבא דין לשרות בעולם. הרי מקום זה יהיה כנגדו@30 ומכאן יהנה העולם ויהיה ניזון. שהרי למעלה צמצום הוא שיהיה ניזון העולם ממנו@30 ולא עוד אלא שנעלה לרקיע ונלחם עמו מלחמה. שלא ירד עוד מבול בעולם כבתחלה.
@C1
@02זוהר חלק א' פרשת נח - דף ע"ה עמוד ב'
@52לט. החיל של למעלה אין יודעים ואין מכירים רק לשון הקודש
"וַיֹּאמֶר @06ה' הֵן עַם אֶחָד וְשָׂפָה אַחַת לְכֻלָּם".@07 מפני שכלם יחד באחדות. כלם יעשו ויצלחו במעשיהם. תפזרנה המדרגות כל אחת לצד שלה. ובשביל זה יתפזרו כל אלה שלמטה. מה כתוב ויפץ ה' אותם משם. ואפשר תשאל לשונם למה נתבלבל. אלא מפני שכלם היו מדברים בלשון הקודש. לשון ההוא היה עוזר להם. לפי שבמעשה ובדבור הפה תלוים ענינים האלה שתתדבק בהם כונת הלב. ובזה עשו עזר למקום ההוא שבקשו להקים@30.
ועל כן נתבלבל לשונם שלא יוכלו לחזק רצונם בכח לשון הקודש. כיון שנחלף לשונם לא הצליחו במעשה הזה. לפי שהחיל שלמעלה אין יודעים ואין מכירים רק לשון הקודש. כל חילות השמים מכירים בו ומתחזקים בו. ולשון אחר אין יודעים ואין מכירים בו. ועל כן דור הפלגה כיון שנתבלבל לשונם. מיד ויחדלו לבנות העיר. שהרי נשבר כחם. ולא יכלו לעשות עוד כלום בהרצון שלהם.
@02זהר חלק א' פרשת נח – דף ע"ה עמוד ב'
@52דור ההפלגה מצאו סודות מחכמת הקדמונים
ר' חייא אמר בוא וראה מה כתוב ויהי בנסעם מקדם, מה מקדם, מקדמונו של עולם, וימצאו, ויראו צריך לומר, מה וימצאו, אלא מציאה מצאו שם מן הסודות של חכמת הקדמונים, שהיה נשמר שם מן בני המבול, ובחכמה זו עמלו לעשות המעשה שעשו למרוד בו בהקדוש ברוך הוא, והיו אומרים בפה ועשו מעשה@30 הן עם אחד ושפה אחת לכלם. לפי שהם בלב אחד ורצון אחד ומדברים בלשון הקודש. עתה לא יבצר מהם כל אשר יזמו לעשות. ואין מי שימנע מעשה שלהם. ומה בשביל שהיו ברצון ולב אחד ומדברים בלשון הקודש כתוב. לא יבצר מהם כל אשר יזמו לעשות. והדין שלמעלה לא יוכל לשלט בהם. אנחנו החברים העוסקים בתורה. ואנחנו בלב אחד ורצון אחד. על אחת כמה וכמה.
@C1

@02זוהר חלק א' פרשת נח - דף ע"ז עמוד ב'
@52מ. הרן נשרף ביום שהשליכו את אברהם לאור כשדים
"וַיָּמָת @06הָרָן עַל פְּנֵי תֶּרַח אָבִיו וגו'".@07 אמר רבי יוסי: מה משמיענו כאן. אלא שעד יום ההוא לא היה אדם מת בחיי אביו מלבד זה. וכאשר נשלך אברם לאש נהרג הרן. ומפני זה יצאו משם. מי הרג לו להרן. אלא כיון שהשליכו לאברם באור כשדים. נתגלה עליו הקדוש ברוך הוא והצילו. והיה הרן אחיו עומד שם. אמרו הכשדים בשביל זכות הרן ניצל. מיד יצאה שלהבת אש ושרפה את הרן. זה שכתוב וימת הרן על פני תרח אביו. ויש אומרים שהכשדים אמרו אפשר אין אש שולט בזרעו של תרח. נשליך להרן באש. ואם לא ישרף נדע בודאי שאין אש שולט בזרעו. מיד השליכו להרן באש ונשרף. והיה תרח אביו עומד שם. זה שכתוב וימת הרן על פני תרח אביו. ביום ההוא ידעו כל אומה ולשון. שלא הציל לאברהם אלא הקדוש ברוך הוא. שהוא יחידו של עולם. והיו מביאים בניהם לבית אברהם ואמרו לו. ראינו אותך שאתה בוטח בהקדוש ברוך הוא שהוא רבונו של עולם. תלמד לבנינו מדרכיך שאתה יודע. ועליהם אמר הכתוב @04(תהלים מ"ז)@05: @06"נְדִיבֵי עַמִּים נֶאֱסָפוּ עַם אֱלֹהֵי אַבְרָהָם".@07
@C1
@02זוהר חלק ג' פרשת שלח - דף קס"ח עמוד א'
@52מא. אברהם ושרה היו מולידים נשמות לגרים
"וַתְּהִי @06שָׂרַי עֲקָרָה אֵין לָהּ וָלָד".@07 ממה שאמר ותהי שרי עקרה אין אני יודע שאין לה ולד. מה אין לה ולד. אלא כך אמר ראש הישיבה. ולד לא הולידה. אבל נשמות הולידה. בהתדבקות התשוקה של שני צדיקים האלה. היו מולידים נשמות לגרים כל זמן ההוא שהיו בחרן. כמו שעושים הצדיקים@30 בגן עדן כמו שכתוב @04(בראשית י"ב)@05: @06"וְאֶת הַנֶּפֶשׁ אֲשֶׁר עָשׂוּ בְחָרָן"@07 - נפש עשו בודאי.
@C1
@02זוהר חלק א' פרשת נח - דף ע"ז עמוד ב'
@52מב. תרח חזר לעשות רצונו של אברהם
"וַיִּקַּח @06תֶּרַח אֶת אַבְרָם בְּנוֹ וְאֶת לוֹט בֶּן הָרָן בֶּן בְּנוֹ וְאֵת שָׂרַי כַּלָּתוֹ אֵשֶׁת אַבְרָם בְּנוֹ וַיֵּצְאוּ אִתָּם מֵאוּר כַּשְׂדִּים".@07 אמר רבי יוסי: ויצאו אתו צריך לומר. שהרי כתוב ויקח תרח וגו' מה ויצאו אתם. אלא תרח ולוט עם אברהם ושרה יצאו. שהם היו העיקר לצאת מתוך רשעים האלה. מתוך שראה תרח שאברהם בנו ניצל מתוך האש. חזר לעשות רצונו של אברהם. ובשביל זה ויצאו אתם תרח ולוט. ובשעה שיצאו מה כתוב. ללכת ארצה כנען. שהרצון שלהם היה ללכת שמה. מכאן למדנו כל מי שנתעורר להטהר. עוזרים לו מלמעלה. בוא וראה שכך הוא. לפי שכתוב ויצאו אתם מאור כשדים ללכת ארצה כנען. מיד ויאמר ה' אל אברם לך לך. ועד שהוא נתעורר בתחלה לא כתוב לך לך. בוא וראה ענין שלמעלה לא נתעורר. עד שנתעורר למטה בתחלה על מה מה שתשרה הענין שלמעלה@30 וסוד הדבר. אור השחור אינו יכול להתקשר באור הלבן. עד שאור השחור נתעורר תחלה. כיון שהוא נתעורר תחלה. מיד אור הלבן שורה עליו@30 ועל זה כתוב @04(תהלים פ"ג)@05: "אלקים אל דמי לך אל תחרש ואל תשקוט קל". כדי שלא יפסק אור הלבן מן העולם לנצח@30 וכן על זה כתוב @04(ישעיה ס"ב)@05: "המזכירים את ה' אל דמי לכם". כדי שיתעורר למטה על מה שתשרה התעוררות שלמעלה. שהרי כיון שמתעורר איש התעוררות בתחלה. אז נתעורר התעוררות שלמעלה. ובוא וראה כיון שכתוב ויצאו אתם מאור כשדים ללכת ארצה כנען. מיד ויאמר ה' אל אברם לך לך. 
@02זהר חלק א' פרשת בראשית – דף נ"א עמוד א'
@52דיבוק ישראל בהקב"ה
אמר רבי שמעון זהו סוד של חכמה בענין ידור הקדוש. ה' האחרונה מן השם הקדוש היא אור של גון תכלת ושחור@30 שמתחבר עם יהו שהוא אור לבן המאיר@30 בוא וראה לפעמים זה אור התכלת הוא ד'. ולפעמים ה'. בזמן שאין דבקים בו ישראל למטה. להדליקו שיתחבר עם אור הלבן. אז הוא ד'. ובזמן שישראל מעוררים לו שיתחבר עם האור הלבן. אז הוא ה'. מנין שכתוב @04(דברים כ"ב)@05: @06"כִּי יִהְיֶה נַעֲרָ בְתוּלָה".@07 נער כתוב בלי ה"א. מה הטעם לפי שלא נתחברה עם זכר. ובכל מקום שלא נמצא זכר ונקבה. ה"א לא נמצאת. נסתלקת משם ונשאר דל"ת. וכן הוא כל זמן שאור התכלת והשחור נתחבר עם אור הלבן המאיר. נקרא ה. שהרי אז הכל נתחבר ביחד. כי היא נדבקת באור הלבן המאיר. וישראל דבקים בה וקימים תחתיה להדליק אותה@30 ואז הכל יחוד אחד. זה שכתוב @04(דברים ד')@05: @06"כִּי ה' אֱלֹהֶיךָ אֵשׁ אֹכְלָה הוּא אֵל קַנָּא".@07 וכתוב התם: @06"וְאַתֶּם הַדְּבֵקִים בַּה' אֱלֹהֵיכֶם חַיִּים כֻּלְּכֶם הַיּוֹם"@07@30 @06"בָּרוּךְ ה' לְעוֹלָם אָמֵן וְאָמֵן".@07
@CC